HDMI 2.1 er en kraftigere standard for dataoverføring som forbedrer TVens kapasitet til å håndtere høyere oppdateringsfrekvenser og høyere oppløsning - samtidig. I tillegg har denne nye standarden to andre viktige spillfunksjoner: Variabel oppdateringsfrekvens (VRR) og Auto low latency mode (ALLM).
VRR er et verktøy som får TVen til å automatisk justere sin HZ basert på signalet fra spillkonsollen. Med en god TV vil denne justeringen skje sømløst, mens man kan oppleve tearing og forsinkelser når eldre TV-modeller skal justere bildehastigheten på enkelte spill.
ALLM hjelper TVen med å minske input-forsinkelser. Det er en enkel, men viktig funksjon som fjerner behovet for å endre instillinger manuelt fra Game- til Cinema-modus.